Huomenta. Eilisillan muotokuvat…
NETFLIX-SARJA
…veivät Circlen aivan uudelle herjaustasolle.
Huomenta, Circle!
Ja Yu Ling aloittaa päivän kuin paraskin levoton taiteilija.
Huomenta, Circle!
Arvaa, kuka näki painajaisia eilisillan muotokuvasta?
Tämä tyttö.
Porukka yrittää herättää epäilyksiä -
ja saada kaikki kyseenalaistamaan liittolaisuutensa ja suhteensa.
Se pelaa minun pussiini.
Heitin Brun kunnolla susille eilisillan keskustelussani Frankin kanssa.
Teen mitä vain vaaditaan.
Olen vieläkin ihan äimistynyt siitä, että Bru yritti puhua pahaa minusta.
En tiedä, yrittikö Nathan taktikoida näyttämällä minulle korttinsa.
Kun muut aloittavat päivän aamurutiineillaan,
Frank päättää aloittaa keskustelun.
"Frank kutsui sinut…" -"…ryhmäkeskusteluun."
En tiedä, paljastanko muille sitä,
että Nathan kertoi Brun sanomia asioita minulle.
En halua levittää negatiivista energiaa.
Haluan vain kysyä, mitä tytöille kuuluu, ja varmistaa, että he voivat hyvin.
Viesti. "Huomenta, päivänsäteet, aurinko-emoji."
"Toivon, että aamu on alkanut huikeasti. Mitä kuuluu? #IkäväOn."
Viesti. "Frank, kaksi huutomerkkiä. Kiva kuulla sinusta."
"Halusin halata teitä kunnolla eilisillan jälkeen, sydän-emoji."
Se oli ihan kamalaa, muru. Sekopäistä toimintaa.
Viesti. Kaikki isolla. "Frank ja Rachel, bestikseni.
Syön aamiaiseksi mykyjä ja juttelen kanssanne.
Minulla on siis kaikki upeasti."
"Sanon silti suoraan, että muotokuvat saivat minut tolaltani.
Miksi meille piti tehdä niin? LOL."
Juuri niin. Oliko pakko? Miksi kaikki ovat outoja meitä kohtaan?
Aloin eilisen jälkeen ylianalysoida Yu Lingiä vähän liikaa,
ja kuulumisten vaihtaminen on tärkeää meille kaikille.
Viesti. "Luotan täysin teihin molempiin,
koska olette olleet aitoja ja rehellisiä koko ajan. #LuottamuksenSisäpiiri.
Voinko kysyä rehellistä mielipidettänne, sulkeissa ei kaunistelua, LOL, Nathanista?
En tiedä, kuka maalasi muotokuvani, mutta olemme flirttailleet koko ajan."
"Pieni ääni päässäni sanoo, että hän maalasi sen."
Olen tavallaan samaa mieltä.
En halua työntää Nathania bussin alle liittolaisuutemme takia,
mutta hyvä, että hän kysyi. Haluan puhua totta.
Viesti. "Kamu. Hyvä, että kysyit.
Hänen muotokuvansa sai pääni pyörälle, itkunauru-emoji."
"En ole pitänyt häntä huijarina, mutta keskusteluistamme on tullut kuva,
että hän on viisas ikäisekseen."
Rachel kertoo, että Nathan on osoittautunut -
ehkä vähän kypsemmäksi kuin iästä voisi päätellä.
Viesti. "Olin aivan pihalla siitä, mitä omasi yritti esittää.
Se oli tosi inhottava.
Nathanin kanssa juttelin eilen ensi kertaa kahden.
Hän otti yhteyttä, koska oli allapäin, kun hänet esitettiin huijarina." Lähetä.
Mielenkiintoista, että ensimmäinen yhteydenotto koski Nathanin muotokuvaa.
Tuo kuulostaa taktikoinnilta.
Viesti. "Minulla oli epäilyni, koska pidin häntä tosi sulavana 22-vuotiaaksi…"
"…ja ylimukavana veljeskuntaprofiiliin nähden."
Olen täysin samaa mieltä.
Viesti. "Nathanin kanssa on ollut mukava jutella,
mutten tunne häntä yhtä hyvin kuin teidät kaksi." Lähetä.
Rachel ja Frank ovat jutelleet Nathanin kanssa,
eikä meillä kellään ole hajuakaan, millainen ihminen hän on.
Jos hän on vanha mies ja tuli vain kertomaan valheita,
hänen täytyy palata kotiin, koska hän ei ole kovin kiva.
Viesti. "Kiitos, että kerroitte tunteistanne.
Tämä #LuottamuksenSisäpiiri on aivan mahtava, kuten tekin."
"En ole vakuuttunut tästä,
mutta sen tiedän, että te kaksi olette #TosiYstäviä.
Sydän-emoji. Tähti-emoji."
Tuosta tuli hyvä mieli.
Olen miettinyt Yu Lingiä, mutta olen hänelle lojaali,
koska en ole nähnyt häneltä mitään muuta.
Huippua. Vahvistin luottamuksen sisäpiiriä -
ja sain kaupan päälle tietoja Nathanista.
Yu Lingin aamiainen ei ole ainoa tulinen asia tänään.
Ja jos jatketaan kuumalla linjalla,
Bru aikoo ottaa nokkavien kylpykamujensa kera yhteyttä Nathaniin.
Pidämmekö Nathania huijarina? Varo sanojasi.
Mitä jos hän on 45-vuotias?
"Bru kutsui sinut yksityiskeskusteluun."
Toivottavasti hän ei tiedä,
että pilkoin hänet eilen susille.
Viesti. "Huomenta, kamu.
Eilinen oli mielenkiintoinen päivä. Maalaushetki lähti laukalle aika pian."
"Ajattelin kysyä kuulumisia. Muskeli-emoji."
Hyvä. Hän kyselee vain kuulumisia.
Selvä. Viesti. "Huomenta, kamu.
Sanon suoraan, että olin maassa muotokuvasta,
mutten anna sen masentaa. Muskeli-emoji."
"Tuntuu kurjalta, että joku on perässäni. Keksitkö, kuka sen maalasi?"
Vaikea kysymys.
Kuka teidän mielestänne teki sen? Olet Nathan, et voi…
Puhun itsekseni. Luotan eniten teihin.
Olette minä. Minä olen te. Olemme tiimi. Kuka sen maalasi?
Viesti. Hiljaa.
"Minäkin olisin maassa, jos minut olisi kyseenalaistettu."
"Toisaalta sinua ei sentään maalattu demoniksi kuten Yu Ling.
Itkunauru-emoji. #AikaVilliä. #MistäPainajaisetTehdään?"
Olen samaa mieltä.
Viesti. "OMG. Hänen kuvansa oli oikeasti kauhistuttava.
En ole nähnyt vastaavaa ennen.
Itkunauru-emoji. Se oli lisäksi tosi ilkeä.
En pidä Yu Lingiä tekoflirttailijana.
Hän on oikeasti aika hyvä siinä. Silmät-emoji."
"En usko, että suhteemme on pelkkää peliä. Se tuntuu minusta aika aidolta."
Voi pojat. Hän ei vastannut kysymykseeni. Otetaan uusiksi.
Yritetään painostaa häntä vähän.
Viesti. "En osaa sanoa, kuka Yu Lingin tai minun muotokuvan maalasi.
Tiedän aika vähän uusista pelaajista. Ehkä he?
Mitä mieltä olet Eversenistä ja Imanista?"
Nathan on taktikoivalla tuulella tänään. Söitkö kunnon mestarien aamiaisen?
Olen kysynyt nyt jo kahdesti, ketä hän epäilee muotokuvien maalaajaksi.
Viesti. "Olin eilen ryhmäkeskustelussa Eversenin ja Imanin kanssa -
ja olin täydellinen kolmas pyörä.
Ne kaksi ovat rakastuneita. Itkunauru-emoji."
"Siitä en ole ihan varma, mitä mieltä he ovat Yu Lingistä.
Ehkä he maalasivat ne?
Vesi alkaa viiletä. Lämmitetään toisiamme, ankkaseni.
Viesti. "Kiehtova tieto Eversenistä ja Imanista.
Kolmannen pyörän osa on kamalin."
"#Kiusallista. Tuntuu, että toinen heistä maalasi muotokuvan varmasti.
He tuntevat minut huonoiten."
Viesti. "Alkuperäiset kamusi tietävät, että olet #Aito. Muskeli-emoji.
Kun saan selville maalaajan, hoitelen hänet. Itkunauru-emoji."
"Tervetuloa kerhoon. Siksi halusin ottaa yhteyttä."
"Oli kiva jutella. Hyvä tietää, että autamme toisiamme."
Bru-rukka ei tiedä, etten minä auta häntä.
Viesti. "Täysin samaa mieltä. #Bro-aikaParasAika.
Olen lähdössä salille, joten palataan." Lähetä.
Tuntuu vähän kurjalta valehdella Brulle, mutta se on pelin henki.
Tulin voittamaan 150 000 dollaria.
En halua Brun, Frankin tai Yu Lingin voittavan sitä. Nathanin pitää voittaa.
Puolustan sinua. Ja minä sinua. Ei, minä puolustan sinua.
Kun pelaajat keksivät muuta tekemistä -
ja ennen kuin Eversen tajuaa, ettei palapeli mahdu pöydälle,
Circle on keksinyt ihan omaa ajanvietettä.
"Ilmoitus."
Saimme ilmoituksen. -Olikin hiljaista.
Mitä on tekeillä?
Anna tulla, Circle. Mitä olet keksinyt päämme menoksi?
"Siitä hyvästä, että olette päässeet näin pitkälle…"
"…saatte kaikki videoviestin kotoa."
Hyvä luoja.
Saan nähdä pikkuiset.
En malta odottaa.
Tunteet nousevat pintaan jo ajatuksesta.
Heidän näkemisensä muistuttaa siitä,
miksi tulin tänne ja miksi minun pitää voittaa.
Tiedän jo nyt, että olen pian lohduton.
Haluatteko nähdä aikamiehen itkevän?
Keskeytän keksienpaiston.
Ensimmäiseksi näemme Eversenin viestin kotoa.
Äiti!
Hei, Eversen!
Hei, äiti. -Äiti tässä. Ikävöin sinua kamalasti.
Olen todella ylpeä sinusta, poikani.
En malta odottaa, että saan halata sinua kunnolla.
Älä luovuta itsesi suhteen äläkä epäile itseäsi.
Sinut on luotu tätä hetkeä varten.
Pystyt tähän. Odotan jo, että saan tuhlata osan rahoista.
Olisi kiva, jos äiti tuhlaisi osan.
Rakastan sinua todella paljon. -Minäkin rakastan sinua.
En malta odottaa, että näemme pian. -Nähdään pian.
Rakastan sinua.
Hyvä luoja.
Uskomatonta. En voi epäonnistua nyt.
Hän on uhrannut paljon minun eteeni,
ja haluan antaa hänelle jotain takaisin.
Ajatuskin itkettää.
Äidin haluaa aina olevan ylpeä itsestä.
Haluan, että hän on ylpeä.
Seuraavana vuorossa on Brun vanhempien ja siskon viesti.
Hei, Bru. -Kaipaamme sinua.
Voit olla Bru Circlessä, mutta meille kotona olet aina Josh.
Voi pojat. -Luonteesi on lempipiirteitäni sinussa.
Ja se, miten saat ihmiset hymyilemään ja tuntemaan olonsa tervetulleiksi.
Saavutuksesi ovat hämmästyttävät.
Tiesimme heti synnyttyäsi… -Voi veljet.
…että pääsisit pitkälle, joten olemme ylpeitä sinusta.
Haluamme antaa yhden neuvon. Ole oma itsesi.
Tiedämme, että tuot rahat kotiin.
Olet todella lähellä voittoa. Hanki se.
Sinun on pakko tuoda rahat kotiin. Menen collegeen, ja laskut pitää maksaa.
Ja tarvitset uuden auton. -Totta.
Rakastan sinua. Odotan jo näkemistäsi. -Onnea matkaan.
Rakastan sinua, Bru.
Isä ei ole koskaan sanonut minua Bruksi. Aika hassua.
Hän ei ole kertaakaan sanonut minua siksi.
Rakastan heitä kamalasti. Katsokaa Chewiea. Sen kieli on ulkona.
He uskovat minuun aina, ja sisko on paras ystäväni.
Minulla on heitä ikävä, mutta juuri tätä kannustusta tarvittiin.
Seuraavaksi näemme viestin Rachelin vanhemmilta.
Ryhdistäydy, nainen.
Tuossa ovat äitini ja isäni. Hyvänen aika.
Hei, Rach. Isä ja äiti tässä.
He ovat älyttömän söpöjä.
Olemme kaukana, mutta olemme kanssasi täällä. Pärjäät varmasti hyvin.
Olemme aina olleet ylpeitä sinusta, mutta nyt olemme jotain vielä enemmän.
Odotan jo, että saan kuulla kaiken ja nähdä kasvosi.
Rakastamme ja kaipaamme sinua kovasti.
Tuot meille pelkkää iloa. -Sinusta on tähän.
Ehdottomasti. -Pääset loppuun asti. Näytä niille.
Näytä niille. -Voita koko kisa.
Perhana.
Tuo oli tosi mukavaa.
Sain tuosta kaipaamani muistutuksen.
Tämä voi olla vaikeaa ja olen ehkä usein hämilläni,
mutta olen varma yhdestä asiasta. Itsestäni.
Jatkan heidän takiaan.
Seuraavaksi Nathan, alias Alex, joka saa viestin tyttöystävältään.
Hyvä luoja.
En ole edes nähnyt viestiä vielä ja…
Hei, Nathan. Tai siis Alex.
Olet sinä. Olet huijari.
Tai siis et sinä minun silmissäni ole huijari. Olet elämäni rakkaus.
Rakastan häntä ihan hemmetisti.
Kaipaan sinua tosi paljon. Ajattelen sinua joka päivä.
Olen koko tämän ajan ollut uskomattoman ylpeä sinusta,
ja kävi mitä tahansa,
tunteeni sinuun pysyvät samoina.
Olet minulle tosi tärkeä. Rakastan sinua.
Haluan vain katsella hänen kasvojaan.
Toivon, että solmit hyviä suhteita siellä.
Tee tarvittava, jotta pääset loppuun asti.
Ajattele aivoilla, älä sydämellä. Tiedän, että olet juuri sellainen ihminen.
Yritän olla itkemättä…
Ei se mitään. Minäkin itken.
Rakastan sinua tosi paljon.
Olet minulle koko maailma, enkä malta odottaa, että pääset kotiin.
Minun piti todella kuulla tuo.
Minäkin rakastan sinua tosi paljon.
Oma nimi oli kiva kuulla. Kaikki sanovat minua Nathaniksi, mutta olen Alex.
Viesti tyttöystävältä oli juuri se motivaatio, mitä kaipasin.
Minun täytyy taistella, jos haluan voittaa.
Nähdään pian. Toivottavasti olemme sitten 150 000 rikkaampia.
Seuraavaksi Imanin, eli Trevorin, viesti -
hänen vaimoltaan ja Circlen aiemmalta voittajalta DeLeesalta -
sekä heidän tyttäriltään.
Voi pojat. En malta odottaa, että näen heidät.
Sano "hei, isi". -Hei, isi.
Sano "rakastan sinua, isi". -Rakastan sinua, isi!
Sano "kaipaan sinua, isi". -Kaipaan sinua, isi!
Kaipaan teitä. -Heitätkö lentosuukon?
Heitä lentosuukko. -He ovat kasvaneet paljon.
Hyvin meni.
Kävi mitä tahansa, rakastamme sinua.
Nyt voimme jakaa tämän kokemuksen yhdessä.
Tiedän, että onnistut, ja palattuasi juhlimme kunnolla.
Teemme kolmannen vauvan, eikä siitä keskustella.
Heitä lentosuukko.
Rakastan heitä tosi paljon.
Tuossa on aivan kaikki.
Kaikki, mikä merkitsee minulle mitään, on tuolla ruudulla.
En tuota pettymystä.
Jestas.
Voitan heidän takiaan.
Minua on siunattu.
Seuraavaksi Frankin bestisten viesti.
Vatsassani myllertää.
Tunnen, kuinka sydämeni hakkaa.
Mitä kuuluu, Frank? Tulimme moikkaamaan ja onnittelemaan.
Vanhempasi ja isovanhempasi -
katselevat sinua ylhäältä leveä hymy kasvoillaan.
Olemme ylpeitä sinusta.
Minulla on kamala ikävä sinua. Emme ole ikinä olleet näin kauan erossa.
Tämä on siis vähän vaikeaa.
Jestas. Olisi pitänyt ottaa nenäliina valmiiksi.
Olen ylpeä jo siitä, että lähdit mukaan ja luotit itseesi.
Tequila on valmiina odottamassa. -Aivan.
En ole juonut oikeastaan yhtään poissa ollessasi. Tuntuu väärältä.
Katso, kuka myös tervehtii ja toivottaa onnea.
Minulla on ikävä sinua. Palaa pian. -Sano "onnea matkaan, setä.
Nähdään, kun palaat."
Rakastan sinua täydestä sydämestäni. Odotan sinua kotiin.
Rakastan sinua kovasti. -Olet rakas. Odotan näkemistäsi.
Voitto kotiin.
Hyvä luoja.
He ovat parhaita ystäviäni.
Josh on pikkuveli, jota en koskaan saanut.
Tarvitsin perheeseen verrattavia ystäviä,
koska olen menettänyt niin paljon ihmisiä elämäni aikana.
Se on tehnyt minusta ihmisen, joka olen.
Siksi yritän olla positiivinen ja iloinen.
Me teimme tämän yhdessä. En pelkästään minä.
Viimeisenä Yu Lingin viesti,
joka tulee hänen äidiltään, siskoltaan, langoltaan ja siskonpojaltaan.
Onnittelut! -Olet päässyt näin pitkälle!
Hei, Yu Ling. Olen ylpeä sinusta. Rakastamme sinua.
Halusin kertoa, että olen tosi ylpeä sinusta.
Sinulla on paljon tarjottavaa maailmalle. Olet tosi lahjakas ja itsevarma -
etkä pyytele anteeksi olemassa oloasi. Olemme iloisia, että maailma näkee sen.
Olet päässyt näin pitkälle olemalla oma itsesi. Jatka samaa rataa ja ole aito.
Muut ihastuvat todelliseen minääsi, mikä pätee kaikkiin sinut tapaaviin.
Olet viimeisessä vaiheessa. Mieti, kuka on todellinen ystävä ja kuka on huijari.
Olemme varmoja, että voitat.
Näytä heille kyntesi ja anna aihetta ylpeyteen.
Ja me rakastamme sinua!
Kaipaamme sinua. -Olen ylpeä sinusta.
Onnistut kyllä.
Tuo on siskonpoikani.
Vanhempani tulivat USA:han, koska uskoivat,
että minä ja siskoni saisimme sen myötä tilaisuuden.
He eivät tienaa paljon, mutta he eivät ole koskaan valittaneet.
Sillä ei ollut väliä, kunhan he saivat perheen ruokittua.
Nämä rahat… Haluan antaa heille paljon,
jotta he voivat maksaa talon.
He ovat yrittäneet maksaa sitä kauan.
Haluan heille oikean säästötilin, jotta he voivat lopettaa…
Jotta he voivat lopettaa raatamisen.
He eivät ole tehneet elämässään mitään muuta kuin työskennelleet.
Hyvä luoja.
Tunteellisten viestien yhä kaikuessa korvissaan -
pelaajamme palaavat Circlen normaalien ajanviettotapojen pariin.
Yrittämiseen ja epäonnistumiseen.
Eikä!
Olkoon.
Miten muka aloitan 500 palan palapelin,
jos minun pitää ensin kääntää 500 palaa ympäri?
Juuri tällaisen takia lapset pelaavat nykyään videopelejä.
Minulla on vanhan miehen lanteet. Ne eivät liiku kuten ennen.
Ikävä keskeyttää lapsuuteen taantuminen, mutta teen sen.
"Kiitospäivä." -Kiitospäivä on paras.
"Circle-matkanne…" -"…on lähes lopussa…"
"…ja on aika muistella vanhoja…" -"…sekä kiittää."
Hienoa. Tästä tulee varmasti suloista.
"Siksi tänään…"
"…juhlitaan kiitospäivää."
Kiitospäivän ateria on paras.
Missä kalkkuna ja kinkku kuppaavat?
Perunamuusia.
Täytettä!
Lakatkaa luettelemasta ruokia ja kuunnelkaa.
"Hakekaa kiitospäivätarvikkeenne ovelta."
Haistanko jotain? -Katsotaan, mitä sain.
Pöytäliina. Tämä saa juhlatuulelle.
Putoavat lehdet.
"Kiitospäivän ateria odottaa ovella." -Hyvä. Minulla onkin nälkä.
Kappas vain.
Tämä on ihan mahtavaa.
Tuoksuupa hyvältä.
Hyvä luoja, että tuoksuu hyvältä.
"Hyvää kiitospäivää." -"Käykää pöytään."
Selvän teki, rouva. Herra.
Olet ylittänyt itsesi, Circle.
Kiitos, Circle.
"Circle-chat on nyt auki." Päivälliskeskustelun aika.
Avaa Circle-chat.
Tämä on jännää.
Viesti. "Hyvänen aika. Kiitospäivä on lempipyhäni.
Nyt sydämeni ja vatsani ovat molemmat täynnä.
Toivun yhä kotijoukkojen viestistä."
"Olinko ainoa, joka oikeasti kyynelehti?"
Et ollut. Et todellakaan. Minäkin kyynelehdin.
Viesti. Kaikki isolla. "Hyvää kiitospäivää, kaikki.
Sulkeissa: paitsi Kristoffer Kolumbus. Nauru-emoji."
"Olen kiitollinen, kun saan olla täällä. Ateria kruunaa ihanan päivän."
"Etenkin nähtyäni kotoa tulleen viestin,
joka sai tunteet pintaan, vaikka lupasin, ettei niin käy."
Yu Ling on brändinsä mukainen. Kolumbus-vitsi on tyypillistä häntä.
Viesti. "Kamut. Itku-emoji. Vietin valtaosan aamusta kyynelehtien.
En osaa sanoin kuvailla, miten tärkeää vanhempieni näkeminen oli."
"Perhe on minulle kaikki kaikessa, ja olen kiitollinen sijaisperheestäni täällä."
Viesti…
"Hyvää Circle-kiitospäivää kaikille.
Olen kiitollinen kotoa saaduista viesteistä.
Onneksi täyte kuivattaa kyyneleeni."
Hauska viesti.
Viesti. "Tämä on henkilökohtainen rakkauskirjeeni teille.
Toivon, että voin täällä turvallisesti sanoa, miten kiitollinen olen teille.
Juhlapyhät ovat minulle iloisia, mutta samalla todella vaikeita.
Menetin molemmat vanhempani jo nuorena ja isoäitini kaksi vuotta sitten."
"Isoisäni menehtyi juuri ennen Circleen tuloani."
Hyvä luoja.
Tuo oli… Aika hullua.
Voin vain kuvitella, miltä se on tuntunut.
"Minulla oli alussa vaikeaa, koska olin lähtenyt huolimatta tilanteesta kotona."
"Meillä kaikilla on ollut ylä- ja alamäkemme Circlessä,
mutta olette tehneet kokemuksesta kaiken arvoisen."
"Olen kiitollinen jokaisesta päivästä ja teistä kaikista."
"Ikinä ei voi tietää, mikä on viimeinen."
Olipa koskettava viesti.
Perheeni on minulle tosi tärkeä, ja menetin isoisäni vuosi sitten.
Olen menettänyt vain yhden isovanhemman.
Hän on menettänyt vanhempansa ja isovanhempansa.
En voi edes kuvitella hänen kokemuksiaan.
Viesti. "Frank. Vahvuutesi ja urheutesi innoittaa minua.
Olen aina tukenasi.
Olen kiitollinen siitä, että Circle on tuonut yhteen tämän upean joukon -
ja antanut meille tämän ainutlaatuisen kokemuksen."
"#Circle-perhe."
Tosi ihana viesti.
Vaikka Bru vähän heittikin lokaa niskaani, olen tajunnut,
olen tajunnut, etten voi vaatia ihmisiä tilille menneistä teoista.
Uskon, että voimme unohtaa koko jutun.
Haluan antaa Brulle toisen tilaisuuden ja olen iloinen, että hän on mukana pelissä.
Viesti. "Se, että kaikista vaikeuksista huolimatta päätit lähteä mukaan -
ja suhtaudut joka hetkeen rakkaudella, innostaa minua.
Huomaa, että perheesi henki elää sinussa."
"Olet Circlen valopilkku. Rakastamme sinua."
Kyyneleet, pysykää loitolla. Koska…
Ei nyt. Hyvänen aika.
Tämä on ollut ilahduttavaa.
Kaikki pyhien perinteet on käyty läpi -
aina koristelusta armottomaan herkutteluun ja itkemiseen.
Jäljellä on enää ehkä paras pyhien perinne.
Ponneton siivoaminen.
Mieti fiksummin, älä enemmän.
"Ilmoitus."
Olisi pitänyt arvata.
Eikä!
"Pelaajat, teidän pitää nyt arvioida toisenne."
En ole valmis.
Tästä tulee vaikeaa.
Olin viime arvioinneissa lähestulkoon pohjalla.
Olin seitsemäs. Vain Carol-mamma oli perässäni.
"Aseta kanssapelaajasi järjestykseen ensimmäisestä kuudenteen."
Selvä. Tästä lähtee.
Taivas! "Huonoimman arvioinnin saanut estetään tänään."
Mitä?
Jukra.
Voi ei.
Eikö hän saa edes mahdollisuutta taistella?
Voi jukra.
Minun täytyy taktikoida äänteni suhteen.
Nyt ei ole kyse siitä, kuka on vaikuttaja.
Illan tärkein sija on viimeinen.
Minun on annettava itselleni mahdollisuus, joten arviointi on tehtävä fiksusti.
Circle, avaa arviointi.
Hyvä luoja. Ensimmäinen sija.
Yu Ling on ensimmäinen. Hän teki minulle palveluksen.
Hän pelasti minut viime estossa, ja tiedän, että saan häneltä hyvän sijan.
Voin käyttää alempia sijoja tehokkaammin.
Siksi lukitsen Yu Lingin ensimmäiselle sijalle.
Ensimmäiselle sijalle harkitsen Imania, koska tulimme yhdessä.
Teimme päätöksen yhdessä.
Olemme flirttailleet paljon, ja jos hän on ekana,
uskon hänen puolustavan minua tarvittaessa.
Annetaan siis ensimmäinen sija Imanille.
Haluan ensimmäiselle sijalle Rachelin.
Rachel on ollut liittolaiseni pelissä monta kertaa.
Hän pelasti minut hyvin kriittisessä vaiheessa.
Olen palveluksen velkaa.
Circle, annan ykkössijan Frankille.
Hän on ollut vain rehellinen ja aito ihminen alusta asti.
Minun täytyy toimia sydämeni mukaan. En voi tehdä muuta.
Annan ensimmäisen sijan Yu Lingille.
Uskon, että hän sijoittaa minut aika korkealle,
ja haluan ehdottomasti nähdä hänet finaalissa.
Siksi annan tytölleni Yu Lingille ykkössijan.
Circle, anna ensimmäinen sija Frankille.
Tätä ei tarvitse edes miettiä. Hän on aito ja vilpitön.
Hän puolustaa minua ja minä häntä.
Toinen sija.
Yritän päättää Yu Lingin ja Imanin välillä,
mutta vaistoni kallistuu Imanin puolelle.
Circle. Annan toisen sijan Imanille,
koska pelkään, ettei hän ole luonut kovin vahvoja siteitä -
ja haluan turvata hänen paikkansa.
Circle, anna toinen sija Brulle.
Kolmas sija menee Brulle.
Lukitse Frank neljännelle sijalle.
Annan viidennen sijan Eversenille.
Nathan saa kuudennen sijan.
Kuvassani luki "feikkiflirttailija", ja olen flirttaillut vain Nathanin kanssa.
Jokin ei nyt vain täsmää.
Tässä vaiheessa uskon, että minulla on mahdollisuus jäädä taas viimeiseksi.
Toivon, että olen tehnyt tarpeeksi, jotta Bru näyttää pelin roistolta.
Sen takia annan viimeisen sijan Brulle.
Kisa käydään minun ja Brun välillä.
Circle, anna viimeinen sija Eversenille.
Tämä on vaikeaa. Pidän Eversenistä -
ja hänen tarinastaan, mutten voi olla viimeinen. Se on ainoa syy.
Lähetän ennemmin kotiin uuden pelaajan, johon minulla on heikoin side.
Jäljellä on vain yksi nimi.
Vaikka pidän hänestä, hän kuulemma pelaa peliä.
Anna siis kuudes sija Yu Lingille.
Tämä tuntuu hyvältä.
Circle, lähetä arvioni.
"Arvioinnit ovat valmiit."
Se oli siinä nyt.
Nyt ei voi kuin odottaa.
Ainakin minulla on teidät. Te annatte ykkössijan minulle.
Jos joku mietti, ne myöntelivät.
Circlessä on illallisaika -
ja Yu Ling laittaa omaansa ilmeisesti miekalla.
Jokin haiskahtaa Frankin nenään, eikä se ole Nathan.
Bru taas valmistaa päivän annosta. Spagetti Bru-lognesea.
"Ilmoitus."
Siinä se tuli. Kaikkein tärkein ilmoitus.
Tätäkö olemme odottaneet? -Tästä lähtee.
"Arvioinnin tulokset ovat valmiit."
Tuota kuvaa ei ole koskaan kiva nähdä.
Olemme tosi lähellä loppua.
Porukka saattaa hyvinkin taktikoida eikä äänestä sydämellä.
Suojelkaa isiä huonoilta arvioinneilta. Ei huonoja arviointeja.
"Huonoimman arvioinnin saanut…" -"…estetään Circlestä heti."
Siis heti.
Kukaan ei pelasta eikä auta.
Ei kuiskaustakaan jäähyväisiksi.
Julmaa, Circle.
"Tuo pelaaja on…"
Suoraan asiaan! -Listaa ei käydä läpi yksi kerrallaan.
Hyvä luoja.
En halua nähdä tätä.
Nyt nähdään, onko juonittelumme tuottanut tulosta.
En ole matemaatikko. En tiedä, miten keskiarvot lasketaan.
ESTETTY
Kuka lähtee?
Kunpa se en olisi minä. -En tiedä, pystynkö katsomaan.
Älä sano Bru.
Typy!
Vauhtia.
Eikä.
Se olin minä.
Hyvä luoja.
Bru! -Bru lähtee kotiin.
Hienoa, etten ollut viimeinen. Hyvä luoja.
Eikä.
Piru vie, Bru. -Ei.
Hitsi.
Se oli siinä.
Pelini on lopussa. Tuota ei haluaisi nähdä ikinä.
Saakeli.
Minä onnistuin!
Minulla oli huono aavistus tästä, ja siinä se on.
En selvinnyt tästä.
Taas yksi alkuperäisistä.
Onneksi olen yhä täällä.
Pääsin pitkälle. Tämä sattuu enemmän kuin osasin odottaa.
En uskonut, että hän joutuisi kotiin.
Häivyn täältä. Ratsastan auringonlaskuun.
En pitänyt näitä ollenkaan.
"Ilmoitus."
Mitä nyt? Viimeinen ateriako?
"Saat ennen lähtöäsi tavata yhden pelaajan kasvotusten."
Kuka ansaitsee visiitin?
Voisin mennä katsomaan Nathania. Lupasimme puolustaa toisiamme.
Frankia syytetään herra Mukavaksi, joka pelaa peliä ja mielistelee kaikkia.
Ehkä se on totta, jos liittoumamme johti tähän. Voisin kysyä, mitä tapahtui.
Yu Lingille voisin sanoa, että luulin meitä läheisemmiksi.
Tämä on pettymys. En tiedä, missä menin vikaan.
Tiedän, kenet tapaan. Lähdetään.
Mitä ihmettä? Ilmoitus.
Mitä nyt, tyttö?
"Bru on matkalla tapaamaan yhtä teistä."
Tehdäänkö tämä nyt?
Paras tulla tänne. Ruokaa on kamalasti jäljellä.
Hän tapaa luultavasti Yu Lingin tai minut. Hän haluaa tietää kaiken.
Toivon Brun tulevan luokseni.
Bru on varmaan ihan pihalla, jos näkee minut.
Hyvä luoja.
Miksi sydämeni hakkaa?
En halua haista ihan kamalalta.
Tämä on kivasti tehty. Nyt vain…
Voin pahoin.
Hyvä luoja.
Kappas vain.
Katsos, kuka se täältä tulee.
Nathan! Kuka olet? -Nimeni on Alex.
Alex. -Niin.
Aavistin, että olet matkalla tänne. -Niinkö? Jutellaan sitten.
Ensinnäkin hauska tavata. -Samat sanat.
Nimeni on Bru. Olen se, joka sanoin olevani.
Kuva tavata. -Circle-broni.
Niin. Hyvä luoja.
Olin tosi lähellä. -Tiedän.
Minun pitää ihan ennen kaikkea pyytää anteeksi.
Mukaan tuli tämä estokäänne, ja oletin, että me kaksi olisimme viimeiset.
Niinkö? Mitä teit? Kerro. -Annoin sinulle viimeisen sijan.
Hyvä luoja. Etsin asetta.
Arvelin niin. -Anteeksi.
Olet tosi fiksu. -Siksi huijaan.
Pelaan hyvin taktisesti ja keskityn peliin.
Halusin tyhmentää profiiliani.
Ehdottomasti. Opiskelijapojan rooli tuli vaivatta.
Olit tosi hyvä. -Kiitos.
Olen pelannut liiankin tervehenkisesti, ja se oli turmioni.
Olin liian mukava. -Anteeksi. Tiesin, että…
Aavistin pahaa, koska viimeksi Carol oli jäljessäni.
Tiedän.
Mietin, että jos mikään ei muutu, olen mennyttä. Yritin vain selviytyä.
Kenet sinä maalasit?
Frankin. -Arvasin.
Maalasitko sinä Rachelin? -Maalasin.
Arvasin. Sanoin heti nähtyäni sen, että Bru maalasi tämän.
"En tiedä syytä, mutta tämä on Brun."
Aika villiä. Itse mietin, että sitä luullaan tytön maalaamaksi.
Ajoin takaa samaa, mutta käsialani on paska.
Mietin, että Frank epäilee Bruta, Everseniä tai minua.
Mistä kiikastaa?
Miksei kukaan halua tavata minua?
Olen loukkaantunut.
Hän ei tule.
Saatan… Paskat. Olen vihainen. Syön vuokaleivoksesi, Bru.
Kenet hän mahtoi tavata?
Haluan päästä finaaliin pienimpänä uhkana.
En halua kenenkään huomaavan, että Nathan on fiksu ja viekas.
Tule katsomaan tauluani. -Mitä sinulla on täällä?
Olen kartoittanut eri suhteita muistilapuilla.
Katselin tätä ja mietin: "Nämä kaksi ovat…"
Katso, miten paljon lankoja tässä on! -Aivan. "Anti-Frank. Ystävä."
Olin anti-Frank pari päivää, mutta nyt on vaikea sanoa mitään.
Hänestä ei vieläkään tiedä.
Huonoja uutisia tulee lisää. Kerroin Frankille, mitä sanoit.
Mikä ihme sinua vaivaa? Miksi teit niin? -Halusin selviytyä.
Miten muotoilit sen? -Kerroin sen eilen.
Pidin tiedon omanani aika kauan. -Puhuimme tosi syvällisiä eilen.
Pilasit kaiken. Rakastan ja vihaan sinua yhtä aikaa.
Frank on luultavasti taas vaikuttaja, ja pelkäsin hänen estävän minut.
Omatuntoni kolkuttaa, mutta nautin pelistä ja haluan voittaa.
Aika rankkaa.
Olit arviointieni yläpäässä joka kerta,
mutta mietin, että jos jään viimeiseksi, häviän.
Pärjäät tosi hyvin. Sinulla on selvästi strategia. Jatka sen mukaan.
Olet tosi lähellä. Mahtavaa. -Kiva, että olet hyvillä mielin.
Muulla ei ole väliä.
En muuttaisi mitään, mutta tuntuu pahalta. Olet hyvä tyyppi.
Liian rehellistä, mutta oli kiva tavata.
Jatka samaa rataa. Älä anna tämän hämätä. Kannustan sinua.
Alyssa antoi kapulan minulle. Saat sen.
Kiitos. -Oli kiva tavata.
Ja haista home. Vitsi.
Onnea matkaan. -Oli kiva tavata.
Nähdään pian.
Rauhaa. -Pärjäile.
Nähdään.
Bru-topia on päättynyt,
ja Brun vaeltaessa neon-käytävillä etsien uusia nimensä kanssa rimmaavia sanoja,
muut tajuavat olevansa lähes kalkkiviivoilla.
En tarvitse ystäviä. Tarvitsen sen 150 000 dollaria. Haluan voittaa.
Olen askelta lähempänä finaalia ja sekkiäni.
Tuntuu hyvältä olla turvassa. Todella hyvältä.
Olen ihan lähellä finaalia.
Se on edessäni. Näen sen.
"Ilmoitus."
Mitä nyt?
Montako ilmoitusta tänään tulee, Circle?
"Pelaajat, tänään…" -"…estetään kaksi!"
Mitä helvettiä?
Siinä se pommi tuli.
"Parhaat arvioinnit saaneesta pelaajasta tulee salainen supervaikuttaja."
Hyvä luoja.
Tämä on villiä.
Nyt kuvottaa.
Tein arvioinnit sen perusteella, kuka on viimeinen.
En sen, kuka on ensimmäinen.
"Hän päättää…" -"…kuka toinen pelaaja…"
"…estetään tänään." -Varsinainen yllätys.
Jos se pelaaja ei pidä Nathanista, putoan.
Oloni on hyvin haavoittuvainen. En tiedä, kuka se henkilö on.
Minulla on vahva persoonallisuus.
Se voi olla uhka, jos haluaa voittaa.
Yksi ihminen päättää, kuka estetään tänään.
"Salainen supervaikuttaja saa tiedon…" -"…nyt."
Antaa mennä. Olisinpa se minä.
Minun täytyy levittää hyvää energiaa.
Toivon ihmettä.
Circle-jumalat, olkaa puolellani!
OLET SALAINEN SUPERVAIKUTTAJA
Jumalauta!
Se en ole kai minä.
Hyvä on. Se en ole minä.
Kohtaloni pelissä on jonkun pelaajan käsissä.
Stressi jatkukoon.
"Olet salainen supervaikuttaja!" Siis mitä?
"Sinun täytyy nyt päättää, kuka estetään."
Päätöksen on oltava oikea,
koska se vaikuttaa minuun ja peliini.
"Circle ei koskaan paljasta henkilöllisyyttäsi."
Kappas.
Olen kuin joku vakooja.
Olen pelannut aidosti alusta alkaen.
En ole taktikoinut paljoa ja olen päässyt sillä tähän pisteeseen.
Silti voisi olla hyvä -
pudottaa nyt joku, joka yleensä saa hyviä arviointeja.
Se lisäisi voittomahdollisuuksiani.
"Kerro päätöksesi nyt."
Voi pojat.
Kiitos, Jeesus.
Olen valmis lukitsemaan vastaukseni.
Pelaaja, jonka olen päättänyt estää, on…
"Ilmoitus."
Mitä nyt? Kerro.
"Salainen supervaikuttaja on tehnyt päätöksen."
Kaikki ovat varmasti yhtä huolissaan kuin minä.
"Jäljelle jäävistä pelaajista tulee finalisteja."
Voi paska!
Onneksi tiedän jo.
Finalisteja! Se on ihan mieletöntä.
Kuulostaa hyvältä. Haluan olla mukana. Haluan olla yksi heistä.
"Finalistit kerrotaan satunnaisessa järjestyksessä. He ovat…"
Kerro jo!
Tämä on julmaa.
Kerro, Circle.
En halua matkani päättyvän näin lähellä maalia.
Tästä lähtee. Kerro nimet.
Hyvä luoja.
Katsotaan, kuka on ensimmäisen oven takana.
Haluan tätä tosi kovasti.
Ole kiltti.
Minä! Hyvä luoja.
Hyvä luoja.
Lakkaa itkettämästä minua täällä! Se sattuu sydämeen.
Rach! Loistavaa, muru.
Kyllä vain. Rachel-neiti.
Onnittelut, Rachel. Yksi ilmoitettu. Neljä jäljellä.
Finalisti numero kaksi. Kuka olet?
Ole kiltti.
Vauhtia, Circle. Älä anna minun odottaa.
Haluan nähdä Nathanin kasvot.
Me onnistuimme!
Hyvä, Imani!
Tämä on vähän huolestuttavaa.
Mietin, että hän voisi olla yksi vaihtoehto estettävälle.
Onpa kaunis näky!
Enää kolme paikkaa jäljellä.
En malta odottaa nimeni näkymistä.
Se täytyy varmistaa. Circle voi muuttaa mielensä.
Siinä se tuli.
Kultaseni.
Finaalissa on jäljellä enää kaksi paikkaa, ja pelaajia on jäljellä kolme.
Joko Nathan, Eversen tai Yu Ling lähtee kotiin.
Kolme suosikkiani on jo päässyt finaaliin.
Vauhtia, Circle.
Sydämeni on poistunut ruumiistani. Pulssia ei ole.
Hyvä luoja.
Tiedän, että tyttöni kiljuu tällä hetkellä äänensä käheäksi.
Hyvä, Yu Ling.
Yu Ling on päässyt finaaliin, ja jäljellä on enää yksi paikka.
Kisa käydään nyt Eversenin ja Nathanin välillä.
Mahdollisuudet ovat 50 - 50.
Näytä se. Olen finalisti. Tiedän sen.
Vatsassa kiertää.
Viimeinen tanssiaislippu.
Älä jätä minua ulos kylmään.
Olen VIP-listalla. Päästä minut sisään.
Sydämeni räjähtää ulos rinnastani.
Vauhtia, Circle.
Tarvitsen tämän tuloksen. -Hyvä luoja. Kuka on viimeinen?
Sieltä se tulee.
The Circle: USA:n finaalijaksossa -
salaisen supervaikuttajan suuri päätös julkaistaan.
Pannaan homma pakettiin. -Tämä on minun paikkani.
Syteen tai saveen.
Mitä?
"Viimeisissä arvioinneissa määritetään Circlen voittaja."
KUKA ANSAITSEE VOITON?
Pelaajat tapaavat vihdoin kasvotusten.
Mutta kuka voittaa?
Circlen voittaja -
vie kotiin 150 000 dollaria. Hän on…
Tekstitys: Miia Mattila